**Alzheimeri tõve diagnostika ja ravi**

**TÖÖRÜHMA JA SEKRETARIAADI TÖÖKOOSOLEKU PROTOKOLL nr. 9**

|  |  |
| --- | --- |
| **Kuupäev** | **28. veebruar 2017** |
| **Koht** | VIDEOKOOSOLEK Eesti Haigekassa, Lastekodu 48 I korruse saal ja Puusepa 8, TÜK ruum D208 vahel |
| **Algus**  **Lõpp** | kl 13.00  kl 15.45 |
| **Osalejad** | Töörühma liikmed: Ülla Linnamägi, Pille Taba, Helgi Kolk, Angelika Armolik, Maritta Loog, Helen Läsn, Kristi Tamela, Tiina Unukainen, Mari-Liis Laanetu, Äli Roose, Jelena Leibur, , Ivi Normet, Margus Ennok  Sekretariaadi liikmed: Ülle Krikmann, Siret Oja, Terje Matsalu, Anu Varep, Tiina Sats (EHK)  Täiendavalt osalesid: Anneli Truhanov (EHK koordinaator) |
| **Puuduvad liikmed** | Töörühmast puudusid: Kadri Andresen, Katrin Gross-Paju, Miret Tuur, Teija Toivari  Sekretariaadist puudusid: Piret Väljaots |
| **Juhatas** | Ülla Linnamägi |
| **Protokollis** | Anneli Truhanov |
| **Päevakord** | 1. Ravijuhendi osade ülevaatus;  2. MMSE testi puudutavad küsimused;  3. Ravi algoritm; |
| **Ülevaade toimunud aruteludest** | Kell 13.00 oli kohal 12 töörühma liiget, seega kvoorum koos ei olnud. Kell 14.00 ühines koosolekuga Pille Taba ja töörühma kvoorum sai kokku.  Töörühma ja sekretariaadi huvide deklaratsiooni osas ei andnud keegi teada oma muutunud huvidest.  1. Ravijuhendi täistekst ei ole kokku pandud. Töörühm vaatas ravijuhendi osad üle küsimuste koostajate lõikes. Lepiti kokku, et sekretariaadi juht edastab valdkonnaspetsiifilised soovitused ja nende seletused vastavale töörühma liikmele üle vaatamiseks ja tagasiside esitatakse hiljemalt märtsi lõpuks.  Töörühm otsustas märtsi kuu koosoleku ära jätta ja järgmine koosolek toimub 25. aprillil, mil vaadatakse üle ravijuhendi täistekst.  2. EHK koordinaator võttis ühendust MMSE testi kirjastusõigusi omava kirjastusega. Selleks, et valideeritud eesti ja vene keelset MMSE testi kasutada, peab esitama avalduse vormi ja peale seda selgub MMSE testi kasutamisega seotud kulud. Seni on MMSE testi Eestis kasutatud vabavarana, puudub dokumentatsioon (lingvistilise) valideerimise kohta ja seetõttu „ringleb“ Eestis erinevad tõlke versioonid.  3. Töörühm vaatas üle ravi algoritmi ja leidis, et see ei lähe kokku ravijuhendi soovitustega. Puudu on ravi katkestamine kõrvaltoimete tõttu ja uuest alustamine, ravi lõpetamine jt nüansid. Algoritm peab pildiliselt edasi andma kogu selgitava osa, aga praegusel kujul see seda ei tee.  Patsientide esindajate hinnangul on vaja ravijuhendile lisada ka patsiendi käsitlust puudutav algorit, sest Alzheimeri tõvega patsientide lähedastele on see hädavajalik.  4. Täiendavalt – dr. Läsn pakkus välja, et järgmiseks koosolekuks võiks Rootsi ja Norra kogemusest tulla rääkima väliskülaline ja töörühmal oleks võimalik Eesti kitsaskohti arutada ja sealsetest lahendustest kuulda. Töörühm leidis, et selline kogemuste vahetamine on tervitatav ja kui sobib, siis võiks selleks täiendava aja planeerida 30. mai koosolekuks. |
| **Vastuvõetud**  **otsused:** | 1. töörühma liikmed vaatavad oma valdkonda puudutavad ravijuhendi osad üle ja annanvad sekretariaadile tagasisidet märtsi lõpuks. Sekretariaat paneb ravijuhendi täisteksti kokku aprilli lõpu koosolekuks.  2. EHK koordinaator selgitab välja MMSE testi maksumuse. Töörühm võrdleb MMSE ja MMSE 2nd edition testide erinevust, et otsustada, kumb kasutusele võtta. MMSE 2nd edition ei ole eesti keelde tõlgitud.  3. Sekretariaat täiendab ravi algoritmi ja viib selle vastavusse ravijuhendi selgitava osaga.  4. 30. maiks kutsutakse väliskülaline Norra ja Rootsi kogemusest rääkima. Külalisega suhtleb dr. Läsn. |